એક્સપ્રેસ ટ્રિબ્યૂને તપાસ દળનાં નજીકનાં અધિકારીઓનાં હવાલાથી સમાચાર આપ્યા છે. પાકિસ્તાનનાં અધિકારીઓએ ભારતનાં અધિકારીઓને માહિતી આપી છે કે મૌલાનાં મસૂદ અઝહરનાં હૂમલામાં સંડોવણી હોવાની વાત સાબિત કરવા માટેનાં પુરાવાઓ નથી. પાકિસ્તાની અધિકારીઓએ જણાવ્યું કે ભારત ઇચ્છે છે કે પઠાણકોટ હૂમલામાં મૌલાના મસૂદ અઝહર અને તેનાં અન્ય સાથીઓનો સમાવેશ કરવામાં આવે. ભારતનાં આ મંતવ્ય સાથે અમેરિકા અને બ્રિટન સાથે પણ સંમત છે. ભારતે આ બંન્ને દેશો પાસેથી આશ્વાસન પણ પ્રાપ્ત કર્યું છે. જો કે પાકિસ્તાનનો દાવો છે કે મૌલાનાં વિરુદ્ધ પુરાવાઓ નહી હોવાનાં કારણે તેઓ તેવું કરી શકે તેમ નથી.